
UZNESENIE VLÁDY SLOVENSKEJ REPUBLIKY

č. 105
z 1. marca 2017
k Akčnému plánu Koncepcie rozvoja občianskej spoločnosti na Slovensku na roky 2017 - 2018
	Číslo materiálu:
	10261/2017

	Predkladateľ:
	podpredseda vlády a minister vnútra 


Vláda
A. schvaľuje

A.1. Akčný plán Koncepcie rozvoja občianskej spoločnosti na Slovensku na roky 2017 – 2018;

B. ukladá

splnomocnencovi vlády SR pre rozvoj občianskej spoločnosti 

B.1. pripraviť návrh možných úprav dotýkajúcich sa jednotných pravidiel poskytovania dotácií zo štátneho rozpočtu

do 31. decembra 2017

B.2. vypracovať analýzu možností individuálneho darcovstva a financovania zo súkromných zdrojov, resp. zavedenia nových foriem financovania mimovládnych neziskových organizácií

do 30. septembra 2017

B.3. pripraviť legislatívne návrhy týkajúce sa podpory individuálneho darcovstva a financovania mimovládnych neziskových organizácií zo súkromných zdrojov, resp. zavedenia nových foriem financovania mimovládnych neziskových organizácií a predložiť ich na rokovanie vlády 

do 31. decembra 2017

B.4. v spolupráci s podpredsedom vlády a ministrom vnútra, ministrom financií a ministrom spravodlivosti definovať jednotnú klasifikáciu všeobecne prospešných aktivít a účelov mimovládnych neziskových organizácií, v nadväznosti na to navrhnúť zmeny príslušnej legislatívy súvisiacej s financovaním mimovládnych neziskových organizácií z verejných a súkromných zdrojov a predložiť ich na rokovanie vlády 

do 31. decembra 2017

B.5. vytvoriť pilotný nástroj na systematickú podporu efektívneho partnerstva subjektov občianskej spoločnosti pri monitorovaní, implementácii a hodnotení programov európskych štrukturálnych a investičných fondov na programové obdobie 2014 – 2020 

do 30. decembra 2017 

B.6. navrhnúť plán aktivít podporujúcich rozvoj participatívnej demokracie a spolupráce medzi verejnou správou a občianskou spoločnosťou v rôznych témach na národnej, regionálnej a miestnej úrovni

do 30. júna 2017

podpredsedovi vlády a ministrovi vnútra 

B.7. v spolupráci so splnomocnencom vlády SR pre rozvoj občianskej spoločnosti zabezpečiť podmienky na vytvorenie Otvoreného informačného systému mimovládnych neziskových organizácií

do 31. decembra 2017

splnomocnencovi vlády SR pre rozvoj občianskej spoločnosti 

B.8. v spolupráci s príslušnými ministrami, vedúcim Úradu vlády SR, podpredsedom vlády pre investície a informatizáciu a predsedom Štatistického úradu SR pripraviť návrh znenia legislatívnych úprav potrebných na zabezpečenie poskytovania údajov z jednotlivých registrov do Otvoreného informačného systému mimovládnych neziskových organizácií a predložiť ho na rokovanie vlády 

do 31. decembra 2017

B.9. v spolupráci s ministrami, vedúcim Úradu vlády SR a podpredsedom vlády pre investície a informatizáciu pripraviť návrh znenia legislatívnych úprav potrebných na zavedenie Otvoreného informačného systému mimovládnych neziskových organizácií do procesu uchádzania sa o verejné zdroje a predložiť ho na rokovanie vlády 

do 31. decembra 2017

ministrovi školstva, vedy, výskumu a športu 

B.10. v spolupráci so splnomocnencom vlády SR pre rozvoj občianskej spoločnosti pripraviť koncepciu výchovy a vzdelávania detí a mládeže k dobrovoľníctvu

do 31. marca 2018 

B.11. zaviesť koncepciu výchovy a vzdelávania detí a mládeže k dobrovoľníctvu do praxe

do 1. septembra 2018  

splnomocnencovi vlády SR pre rozvoj občianskej spoločnosti 

B.12. v spolupráci s ministrom práce, sociálnych vecí a rodiny vypracovať návrh systematickej spolupráce úradov práce, sociálnych vecí a rodiny s dobrovoľníckymi centrami na Slovensku v oblasti rozvoja kompetencií uchádzačov o zamestnanie získavaných prostredníctvom realizácie dobrovoľníckych aktivít

do 31. marca 2018  

ministrovi práce sociálnych vecí a rodiny 

B.13. v spolupráci so splnomocnencom vlády SR pre rozvoj občianskej spoločnosti na základe vypracovaného návrhu realizovať spoluprácu úradov práce, sociálnych vecí a rodiny s dobrovoľníckymi centrami na Slovensku v oblasti rozvoja kompetencií uchádzačov o zamestnanie získavaných prostredníctvom realizácie dobrovoľníckych aktivít

do 31. decembra 2018

splnomocnencovi vlády SR pre rozvoj občianskej spoločnosti 

B.14. v spolupráci s ministrom financií vytvoriť systémový nezávislý finančný mechanizmus z verejných zdrojov na podporu watchdogových aktivít mimovládnych neziskových organizácií a aktivít mimovládnych neziskových organizácií pôsobiacich v oblasti aktívnej ochrany ľudských práv (občianska advokácia)

do 31. decembra 2017

B.15. zrealizovať kvalitatívny a kvantitatívny výskum v oblasti sociálneho a ekonomického prínosu neziskového sektora na Slovensku

do 31. decembra 2018  

B.16. v spolupráci s podpredsedom vlády a ministrom vnútra zrealizovať kvalitatívny a kvantitatívny výskum stavu a vývojových trendov občianskej spoločnosti na Slovensku

do 31. decembra 2018  

B.17. vytvoriť spoluprácu v mediálnom priestore za účelom pravidelného mediálneho prezentovania významných tém a iniciatív občianskej spoločnosti

do 31. októbra 2018  

B.18. v spolupráci s podpredsedom vlády a ministrom vnútra, podpredsedom vlády pre investície a informatizáciu, ministrom financií, ministrom školstva, vedy, výskumu a športu, ministrom práce, sociálnych vecí a rodiny a predsedom Štatistického úradu SR vytvoriť záverečné hodnotenie akčného plánu 2017 – 2018
do 31. marca 2019  

B.19. vypracovať návrh Akčného plánu Koncepcie rozvoja občianskej spoločnosti na Slovensku na roky 2019 – 2020 a predložiť ho na rokovanie vlády 
do 30. júna 2019  

C. zrušuje

C.1. úlohu v bode C.24. uznesenia vlády SR č. 68/2012 Akčného plánu Koncepcie rozvoja občianskej spoločnosti na Slovensku na roky 2012 – 2013.

Vykonajú:
ministri


vedúci Úradu vlády SR

predseda Štatistického úradu SR

podpredseda vlády pre investície a informatizáciu 

splnomocnenec vlády SR pre rozvoj občianskej spoločnosti

